27.1.2023
DA
Den Europæiske Unions Tidende
C 32/93 Torsdag den 23. juni 2022
61. glæder sig over den erklæring, der blev vedtaget på mødet mellem lederne af de lokale og regionale myndigheder i AU's og EU's medlemsstater den 15. februar 2022 i Bruxelles, hvori det bl.a.
blev understreget, at 65 % af de 169 mål, der ligger til grund for verdensmålene for bæredygtig udvikling, ikke vil blive nået uden inddragelse af de lokale og regionale myndigheder;
62. glæder sig over aftalen i CFTA-ministerrådet om fælles oprindelsesregler for 87,7 % af varer eller 3 800 toldpositioner, der er omfattet af CFTA; opfordrer Kommissionen til at harmonisere oprindelsesreglerne og udarbejde et forslag om ensartede oprindelsesregler for handel med alle afrikanske lande baseret på de nyligt vedtagne regler inden for rammerne af CFTA med henblik på at erstatte det kludetæppe af oprindelsesregler, der findes i EU's forskellige handelsaftaler og ordninger med afrikanske regioner og lande; er overbevist om, at dette også vil være til gavn for EU-virksomheder og -toldmyndigheder; opfordrer Kommissionen til at undersøge yderligere muligheder og foranstaltninger for at styrke forbindelserne og synergierne mellem EU's forskellige handelsaftaler med afrikanske lande og CFTA; glæder sig over CFTA's mål om at forbedre den regionale differentiering og udbygningen og sammenkoblingen af infrastruktursystemerne; opfordrer EU til at samarbejde med CFTA-sekretariatet for at fremme kapacitetsopbygning og teknisk støtte til gennemførelsen af CFTA;
63.
glæder sig over det forhold, at EIB i november 2021 åbnede sin første central i Afrika i Kenyas hovedstad Nairobi;
64. glæder sig over Rådets og Kommissionens initiativ til at organisere den første Afrika-Europa-uge, der blev afholdt i februar 2022 i Bruxelles; glæder sig over det frugtbare arbejde, der udføres af de mange tusinde repræsentanter for ungdomsorganisationer, civilsamfundsorganisationer, lokale myndigheder, fra den kulturelle sektor og erhvervslivet; understreger, at et bedre EU-engagement med unge afrikanere og den afrikanske diaspora i EU strukturelt kan forbedre forholdet mellem EU og Afrika på lang sigt; beklager i den sammenhæng, at Europa-Parlamentet ikke var mere involveret, og at begivenhederne fandt sted under Parlamentets plenaruge i Strasbourg, og understreger betydningen af at fremme et større samarbejde mellem alle interessenter, herunder erhvervsorganisationer, forud for kommende initiativer; opfordrer Kommissionen til at organisere Afrika-Europa-ugen på årsbasis og til at inddrage unge, navnlig kvinder og piger, i de drøftelser, der afholdes under Afrika-Europa-ugen;
65. opfordrer Kommissionen til, at der under fremtidige EU-Afrika-erhvervstopmøder lægges vægt på det potentiale, som lokale økonomiske og bæredygtige produktionsalternativer, som f.eks.
økologiske og fair trade-produkter, mindre landbrugskooperativer og interessenter i socialøkonomien, kan have med hensyn til at opbygge et mere bæredygtigt og loyalt handelspartnerskab mellem Afrika og EU;
66. understreger nødvendigheden af at øge inddragelsen af interessenter, navnlig erhvervssammenslutninger af SMV'er fra hele det afrikanske kontinent og de stadig vigtigere civilsamfundsorganisationer fra både EU og AU i de debatter, der etablerer den nye dimension af handel, investeringer og økonomisk samarbejde, som sigter mod fair og etiske relationer;
67. bemærker, at transportnet er afgørende katalysatorer for handel og velstående økonomier; understreger behovet for, at afrikanske landdistrikter og byområder bliver bedre forbundet for at opnå tættere indbyrdes forbindelser blandt de afrikanske lande og på det afrikanske kontinent; understreger, at Team Europe-forslag til realiseringen af infrastrukturprojekter skal bygge på de behov, som Den Afrikanske Union har afdækket i programmet for udvikling af infrastruktur i Afrika; opfordrer i den forbindelse til, at lokale og regionale aktører inddrages i beslutningsprocessen vedrørende karakteren og omfanget af infrastrukturprojekter; minder om, at det anslås, at 53 % af vejene i Afrika er ikkeasfalterede og isoleret fra handelsknudepunkter, og at mindre end halvdelen af befolkningen i landdistrikterne har adgang til funktionelle veje året rundt, hvilket illustrerer behovet for, at der ikke kun investeres i flagskibsprojekter; opfordrer også til investeringer i kølekædelogistik og moderne lagerfaciliteter og generelt forbedret logistik mellem produktions- og forbrugssteder, der sætter landbrugerne i stand til at levere deres landbrugsprodukter over visse afstande, også i betragtning af den hurtige urbanisering af Afrika, og dermed bidrage til at bringe fødevareusikkerheden til ophør; bemærker, at et velfungerende transportnet og investeringer i infrastrukturprojekter kan bidrage til udviklingen af afrikanske økonomier; opfordrer Kommissionen til at fremme investeringer i afrikanske infrastrukturprojekter gennem sine handels- og investeringsinstrumenter for Afrika;
68.
tilskynder til bred debat med henblik på at genoverveje modeller og planer for udvikling af infrastruktur og afdækning af alternative mobilitetsmodeller og moderne mobilitetsløsninger i det 21 århundrede for alle i regionerne og på tværs af kontinentet på grundlag af de erfaringer, der er gjort i EU og andre industrialiserede lande, for at undgå at begå de fejl, der er blevet begået der;